钦定古今图书集成/理学汇编/文学典/第104卷 > 王三接
## 钦定古今图书集成/理学汇编/文学典/第104卷 > 王三接

按《山西通志》：“三接，洪洞人。嘉靖丁未进士，授博兴知
县。行取至部，为忌者中伤，迁宁国府同知。丁内艰，未
任，补兖州府，升宁夏佥事，辽东参议，乞归。性聪敏，少
有重名，博极群书，文冠一时，多士就正，莅任清慎，抚
民仁恕。博兴素刁难治，加意振刷，豪右屏迹。筑堤防
河，水不为患。佐郡严明有声。督储西夏，才识优长，处”
事明敏，勤于造士，多所玉成，两荷奖赏。里居督修砖
城有功。详“碑记。”所著有《槐溪文集》行世。